pythainlp/thai-wiki-dataset-v3 huggingface dataset:
ที่หยุดรถไฟพระราชวังสนามจันทร์

ที่หยุดรถพระราชวังสนามจันทร์  ตั้งอยู่ตำบลพระปฐมเจดีย์ อำเภอเมืองนครปฐม จังหวัดนครปฐม เป็นที่หยุดรถไฟของทางรถไฟสายใต้
==ประวัติ==
ที่หยุดรถไฟพระราชวังสนามจันทร์ ในอดีตเคยเป็นสถานีรถไฟหลวงประจำพระราชวังสนามจันทร์ พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้สร้างอาคารสถานีรถไฟหลวงขึ้นในราวปี พ.ศ. 2453 เป็นอาคารทรงไทยประยุกต์ และทรงใช้สถานีรถไฟหลวงพระราชวังสนามจันทร์นี้ เป็นสถานีสำหรับเสด็จโดยรถไฟไปยังที่ต่างๆ โดยเฉพาะอย่างยิ่งในการเสด็จไปเพื่อตรวจตราการซ้อมรบของกองเสือป่าและลูกเสือทั่วประเทศ ยามที่เสด็จมาประทับที่พระราชวังสนามจันทร์ ซึ่งตำแหน่งที่ตั้งของสถานีรถไฟหลวงดังกล่าว จะอยู่ห่างจากจุดพักผู้โดยสารในปัจจุบันออกไปประมาณ 360 เมตร โดยจะอยู่ด้านหลังของพระราชวังสนามจันทร์พอดี (ประมาณ สทล.ที่ 19/14) ในขณะที่ตำแหน่งของศาลาพักผู้โดยสารของที่หยุดรถพระราชวังสนามจันทร์ในปัจจุบัน จะตั้งเยื้องมาทางฝั่งของมหาวิทยาลัยศิลปากร วิทยาเขตพระราชวังสนามจันทร์ (สทล.ที่ 50/13)
จนเมื่อสิ้นรัชสมัยของพระบาทสมเด็จพระมงกุฎเกล้าเจ้าอยู่หัว สถานีรถไฟหลวงพระราชวังสนามจันทร์ก็มิได้ถูกใช้งานอีก เนื่องจากไม่มีเจ้านายพระองค์ใดเสด็จมาประทับที่พระราชวังสนามจันทร์ การรถไฟแห่งประเทศไทย จึงได้ทำการรื้อถอนอาคารสถานีรถไฟหลวงพระราชวังสนามจันทร์มาเก็บรักษาไว้ จนกระทั่งในปี พ.ศ. 2511 ทางการรถไฟแห่งประเทศไทย จึงได้ลงมติว่าจะนำอาคารสถานีรถไฟหลวงนี้มาประกอบขึ้นใหม่ที่สถานีรถไฟหัวหิน เพื่อให้เป็นสถานีขึ้น-ลงรถไฟ ของพระบาทสมเด็จพระเจ้าอยู่หัวภูมิพลอดุลยเดช ยามที่เสด็จมาประทับที่วังไกลกังวล อาคารสถานีรถไฟหลวงพระราชวังสนามจันทร์ จึงถูกนำมาประกอบขึ้นใหม่ที่สถานีรถไฟหัวหิน
การประกอบสถานีรถไฟหลวงขึ้นใหม่นี้แล้วเสร็จในปี พ.ศ. 2517 ทำพิธีเปิดอย่างเป็นทางการเมื่อวันที่ 6 เมษายน พ.ศ. 2517 โดยมีสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นองค์ประธาน ในการนี้ พระองค์ได้ทรงพระราชทานนามอาคารรถไฟหลวงพระราชวังสนามจันทร์นี้ขึ้นใหม่ว่า พลับพลาพระมงกุฎเกล้าฯ
สำหรับพื้นที่เดิมของสถานีรถไฟหลวงพระราชวังสนามจันทร์ หลังจากที่ทางการรถไฟแห่งประเทศไทยได้ย้ายอาคารสถานีออกไปแล้ว ก็ได้มีการสร้างอาคารที่พักผู้โดยสารขึ้นใหม่ในปี พ.ศ. 2540 ห่างจากที่ตั้งเดิมของสถานีรถไฟหลวงประมาณ 360 เมตร เยื้องมาทางด้านหลังของมหาวิทยาลัยศิลปากร วิทยาเขตพระราชวังสนามจันทร์ ซึ่งอาคารที่พักผู้โดยสารหลังใหม่นี้ได้มีการออกแบบให้เข้ากับสถาปัตยกรรมของพระราชวังสนามจันทร์ จากนั้นจึงจัดตั้งเป็น ที่หยุดรถไฟพระราชวังสนามจันทร์ เพื่ออำนวยความสะดวกให้กับนักศึกษาจากมหาวิทยาลัยศิลปากร และโรงเรียนสาธิตมหาวิทยาลัยศิลปากร ที่โดยสารรถไฟ
==ตารางเวลาการเดินรถ==
=== เที่ยวล่อง ===
=== เที่ยวขึ้น ===
== อ้างอิง ==
== แหล่งข้อมูลอื่น ==
http://www.railway.co.th/checktime/checktime.asp 
http://www.railway.co.th/ticket/south.asp 
https://web.archive.org/web/20150402120702/http://www.geocities.com/railsthai/south.htm
สถานีรถไฟในจังหวัดนครปฐม
สิ่งก่อสร้างในอำเภอเมืองนครปฐม
สถานีนครปฐม

สถานีนครปฐม (Nakhon Pathom Station) เป็นสถานีรถไฟชั้น 1 ของทางรถไฟสายใต้ และส่วนต่อขยายในอนาคตรถไฟฟ้าชานเมืองสายสีแดงอ่อน ตั้งอยู่อำเภอเมืองนครปฐม จังหวัดนครปฐม อยู่ห่างจากสถานีรถไฟธนบุรีเป็นระยะทาง 48.12 กิโลเมตร และอยู่ห่างจากสถานีรถไฟกรุงเทพเป็นระยะทาง 64.17 กิโลเมตร  อยู่ระหว่าง สถานีต้นสำโรงและ ที่หยุดรถพระราชวังสนามจันทร์
== ตารางเวลาการเดินรถ ==
=== เที่ยวไป ===
หมายเหตุ
อัปเดตวันที่ 8 มิถุนายน 2565
ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัญสนิทวงศ์
=== เที่ยวกลับ ===
หมายเหตุ
อัปเดตวันที่ 8 มิถุนายน 2565
ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัญสนิทวงศ์
== อ้างอิง ==
นครปฐม
สิ่งก่อสร้างในอำเภอเมืองนครปฐม
สถานีศาลายา

สถานีรถไฟศาลายา (Sala Ya Railway Station) ตั้งอยู่ที่หมู่ 5 บ้านศาลายา ถนนพุทธมณฑลสาย 4 ตำบลศาลายา อำเภอพุทธมณฑล จังหวัดนครปฐม อยู่ห่างจากสถานีรถไฟธนบุรีเป็นระยะทาง 18.19 กิโลเมตร และอยู่ห่างจากสถานีรถไฟกรุงเทพเป็นระยะทาง 35.11 กิโลเมตร เป็นสถานีรถไฟชั้น 1 ของทางรถไฟสายใต้ อยู่ระหว่าง สถานีรถไฟศาลาธรรมสพน์ และ สถานีรถไฟวัดสุวรรณ ใช้สัญญาณแบบไฟสีสามท่า ประแจกลหมู่ ชนิดบังคับด้วยระบบคอมพิวเตอร์ และสัญญาณไฟสี ตัวย่อของสถานีคือ ลย. เป็นส่วนต่อขยายในอนาคตรถไฟฟ้าชานเมืองสายสีแดงอ่อน
== ตารางเวลาการเดินรถ ==
=== เที่ยวไป ===
=== เที่ยวกลับ ===
หมายเหตุ
อัปเดตวันที่ 8 มิถุนายน 2565
เนื่องด้วยการรถไฟฯ อยู่ระหว่างดำเนินงานโครงการก่อสร้างทางคู่ ช่วงนครปฐม - ชุมพร จึงมีการปรับปรุงกำหนดเวลาขบวนรถไฟโดยสารในเส้นทางสายใต้
ตั้งแต่วันที่ 16 พฤศจิกายน 2563
ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัลสนิทวงษ์
== แผนผังสถานี ==
{| border="0" cellspacing="0" cellpadding="3" table
| style="border-top:solid 1px gray;border-right:solid 2px black;border-left:solid 2px black;border-bottom:solid 2px black;" |ชานชาลาด้านข้าง
|-
| style="border-bottom:solid 1px gray;" | -----|----------|----------|----------|----------|------ รางหลีก ------|----------|----------|----------|----------|-----
|-
| style="border-bottom:solid 1px gray;" | ------------|----------|----------|----------|------------|----------|----------|----------|------------ มุ่งหน้า วัดสุวรรณ
|-
| style="border-top:solid 1px gray;border-right:solid 2px black;border-left:solid 2px black;border-bottom:solid 2px black;" |ชานชาลาด้านข้าง
|-
| style="border-bottom:solid 1px gray;" |มุ่งหน้า ศาลาธรรมสพน์ ----------|----------|----------|----------|------------|----------|----------|----------|----------
|-
| style="border-top:solid 1px gray;border-right:solid 2px black;border-left:solid 2px black;border-bottom:solid 2px black;" |ชานชาลาด้านข้าง, ห้องจำหน่ายตั๋วโดยสาร, อาคารพักผู้โดยสาร
|-
|}
==อ้างอิง==
==แหล่งข้อมูลอื่น==
ศาลายา
สถานีรถไฟศาลายา
สถานีรถไฟฟ้าชานเมือง สายสีแดงอ่อน
ศาลายา
ที่หยุดรถไฟบางระมาด

ที่หยุดรถไฟบางระมาด (Bang Ramat Railway Station) ตั้งอยู่ที่ถนนฉิมพลี แขวงตลิ่งชัน เขตตลิ่งชัน กรุงเทพมหานคร อยู่ห่างจากสถานีรถไฟธนบุรีเป็นระยะทาง 3.42 กิโลเมตร เป็นที่หยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของที่หยุดรถคือ รม.
== แผนผังสถานี ==
{|table border=0 cellspacing=0 cellpadding=3
|style="border-bottom:solid 1px gray;"|มุ่งหน้า ป้ายหยุดรถจรัญสนิทวงศ์
|style="border-bottom:solid 1px gray;"|---------|----------|----------|----------|----------|----------|----------|----------   มุ่งหน้า สถานีชุมทางตลิ่งชัน
|-
|style="border-top:solid 1px gray;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาด้านข้าง, อาคารพักผู้โดยสาร
|-
|}
== ตารางเวลาการเดินรถ ==
=== เที่ยวไป ===
=== เที่ยวกลับ ===
== โครงการในอนาคต ==
ในอนาคต มีโครงการก่อสร้างสถานีตลาดน้ำตลิ่งชันในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562
==อ้างอิง==
==แหล่งข้อมูลอื่น==
บางระมาด
บางระมาด
ป้ายหยุดรถไฟจรัญสนิทวงศ์

ป้ายหยุดรถไฟจรัลสนิทวงศ์ (Charan Sanit Wong Railway Station) ตั้งอยู่ที่ถนนจรัญสนิทวงศ์ แขวงบางขุนนนท์ เขตบางกอกน้อย กรุงเทพมหานคร อยู่ห่างจากสถานีรถไฟธนบุรีเป็นระยะทาง 0.67 กิโลเมตร เป็นป้ายหยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของสถานีคือ รว.
== แผนผังสถานี ==
{|table border=0 cellspacing=0 cellpadding=3
|style="border-bottom:solid 1px gray;"|มุ่งหน้า สถานีธนบุรี
|style="border-bottom:solid 1px gray;"|---------|----------|----------|----------|----------|----------|----------|----------   มุ่งหน้า ที่หยุดรถบางระมาด
|-
|style="border-top:solid 1px gray;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาด้านข้าง, อาคารพักผู้โดยสาร
|-
|}
== ตารางเวลาการเดินรถ ==
=== เที่ยวขึ้น ===
=== เที่ยวล่อง ===
== โครงการในอนาคต ==

ในอนาคต มีโครงการก่อสร้างสถานีจรัญสนิทวงศ์ในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562 โดยสถานีจรัญสนิทวงศ์จะเชื่อมต่อกับสถานีบางขุนนนท์ในเส้นทางรถไฟฟ้ามหานคร สายเฉลิมรัชมงคล และรถไฟฟ้ามหานคร สายสีส้ม
==อ้างอิง==
==แหล่งข้อมูลอื่น==
จรัลสนิทวงศ์
จ
หลวงสุวรรณวาจกกสิกิจ (ทองดี เรศานนท์)

หลวงสุวรรณวาจกกสิกิจ นามเดิม ทองดี เรศานนท์  (10 มีนาคม  พ.ศ. 2439 - 21 พฤศจิกายน พ.ศ. 2506) ผู้ร่วมก่อตั้งมหาวิทยาลัยเกษตรศาสตร์ อดีตอธิบดีกรมเกษตรและกรมประมง พ.ศ. 2477 - 2479 และอดีตอธิการบดีมหาวิทยาลัยเกษตรศาสตร์ พ.ศ. 2489-2501
อนึ่ง ราชทินนาม "หลวงสุวรรณวาจกกสิกิจ" นั้น มาจาก
สุวรรณ แปลว่า ทอง
วาจก แปลว่า ผู้บอกกล่าว
กสิ แปลว่า การเพาะปลูก
กิจ แปลว่า งาน
ซึ่งมีความหมายโดยรวมว่า "พูดเรื่องการเกษตรให้เป็นเงินเป็นทอง"
== การศึกษา ==
สำเร็จการศึกษาชั้นต้นที่ จ.นครราชสีมา
สำเร็จการศึกษาชั้นมัธยมที่ จ.บุรีรัมย์
ได้รับเลือกเป็นนักเรียนหลวง ศึกษาต่อและสำเร็จการศึกษาที่ โรงเรียนฝึกหัดครูบ้านสมเด็จเจ้าพระยา
สำเร็จการศึกษาชั้นอุดมศึกษาที่ แผนกครุศึกษา จุฬาลงกรณ์มหาวิทยาลัย
ได้รับทุนไปศึกษาต่อที่ประเทศฟิลิปปินส์
ได้รับปริญญาเอก (กิตติมศักดิ์) จาก มหาวิทยาลัยโอเรกอน  ประเทศสหรัฐอเมริกา
ได้รับปริญญากสิกรรมและสัตวบาลดุษฎีบัณฑิต (กิตติมศักดิ์) จาก มหาวิทยาลัยเกษตรศาสตร์
== การทำงาน ==
พ.ศ. 2460 รับราชการครูโรงเรียนฝึกหัดครูประถมกสิกรรมหอวังพระนคร
พ.ศ. 2461 รับราชการครูโรงเรียนฝึกหัดครูประถมกสิกรรมพระประทน จ.นครปฐม
พ.ศ. 2467 รับราชการครูโรงเรียนฝึกหัดครูประถมกสิกรรม บางสะพาน จ.ประจวบคีรีขันธ์
พ.ศ. 2471 รับพระราชทานบรรดาศักดิ์เป็นหลวงสุวรรณวาจกกสิกิจ
พ.ศ. 2472 อาจารย์ใหญ่โรงเรียนฝึกหัดครูประถมกสิกรรมทับกวาง จ.สระบุรี
พ.ศ. 2477 อธิบดีกรมเกษตรและกรมประมง
พ.ศ. 2479 ผู้เชี่ยวชาญพิเศษประจำกรมเกษตรและกรมประมง และผู้อำนวยการฝ่ายวิชาการกรมเกษตร
พ.ศ. 2482 ผู้อำนวยการวิทยาลัยเกษตรศาสตร์
พ.ศ. 2489-2501 อธิการบดีมหาวิทยาลัยเกษตรศาสตร์
== ผลงาน ==
ริเริ่มจัดให้มีวันเกษตรเพื่อให้เกษตรกรมาชมงาน และได้รับเทคโนโลยีใหม่ ๆ ซึ่งต่อมาเป็นวันเกษตรแห่งชาติ
ส่งเสริมวิทยาการเกษตรสมัยใหม่ โดยการเผยแพร่ความรู้ทางสื่อมวลชนต่างๆ เช่น สาสน์ไก่ วิทยาจารย์ หนังสือพิมพ์พักกสิกร และออกรายการทางวิทยุกระจายเสียง
ริเริ่มให้มีการเลี้ยงไก่เป็นการค้า และสนับสนุนให้ประชาชนบริโภคไข่ดังคำขวัญของท่านว่า "กินไข่วัน ละฟอง ไม่ต้องไปหาหมอ"
จัดให้มีการสาธิตอาชีพเกษตรในมหาวิทยาลัยเช่นการเลี้ยงไก่ เลี้ยงปลา แพะ วัว กระต่าย ทำสวนผัก สวนผลไม้
ส่งเสริมให้ประชาชนเลี้ยงโคนม ทดลองเลี้ยงโคนมและผลิตนมสดที่เรียกว่า "นมเกษตร"
ทดลองเลี้ยงปลาจีนเป็นครั้งแรก
ทดลองปลูกพืชผักพันธุ์ใหม่ๆ เช่น มะเขือเทศ ถั่วลันเตา บร๊อกเคอรี่
ริเริ่มปลูกพืชอาหารสัตว์เช่น ข้าวโพด ภายหลังได้พัฒนาข้าวโพดขึ้น และใช้ชื่อท่านเป็นชื่อพันธุ์ คือ ข้าวโพดพันธุ์สุวรรณ 1 สุวรรณ 2
== ชีวิตครอบครัว ==
หลวงสุวรรณวาจกกสิกิจได้สมรสกับ คุณเสงี่ยม ศรีเพ็ญ (ธิดาพระเลิศแหล่งตลุ ) มีบุตร 5 คน คือ
นายพร เรศานนท์
นายแพทย์ถวิล เรศานนท์
นางเพ็ญศรี เอกก้านตรง
นายพงษ์ เรศานนท์
นางสาวเพ็ญพรรณ เรศานนท์
และมีบุตรกับ คุณเลื่อน วัฒนสุข (ธิดานายฉาก วัฒนสุข) อีก 2 คน คือ
นายไพรวรรณ เรศานนท์
นางสาวพรทิพย์ เรศานนท์
== สถานที่ ==
อนุสาวรีย์สามบูรพาจารย์
สวน ๑๐๐ ปี หลวงสุวรรณวาจกกสิกิจ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ประวัติมหาวิทยาลัยเกษตรศาสตร์ เว็บไซต์ สมาคมศิษย์เก่าคณะรัฐศาสตร์ 
บรรดาศักดิ์ชั้นหลวง
นิสิตเก่าคณะครุศาสตร์ จุฬาลงกรณ์มหาวิทยาลัย
อธิการบดีมหาวิทยาลัยเกษตรศาสตร์
อธิบดีกรมประมง
อาจารย์คณะเกษตรศาสตร์
นักวิชาการชาวไทย
ข้าราชการพลเรือนชาวไทย
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเหรียญจักรพรรดิมาลา
รูปสิบเอ็ดเหลี่ยม

ในทางเรขาคณิต รูปสิบเอ็ดเหลี่ยม (hendecagon) คือ รูปหลายเหลี่ยมที่มี 11 ด้าน และมี 11 มุม
ในภาษาอังกฤษ คำว่า "hendecagon" มาจากคำศัพท์ภาษากรีก เฮนเดกา + โกนอน ήνδεχα, สิบ + γωνία, มุม) ส่วนคำว่า decagon นั้น
(hendeca "ที่สิบเอ็ด" + gonon "มุม")
รูปสิบเอ็ดเหลี่ยมปกติ หรือ รูปสิบเอ็ดเหลี่ยมด้านเท่า' นั้นมีมุมภายในมุมละ 147.273° ส่วนพื้นที่ของรูปสิบเอ็ดเหลี่ยมด้านเท่า มีความยาวด้าน a'' เท่ากับ
A = \frac{11}{4}a^2 \cot \frac{\pi}{11} \simeq 9.36564 a^2.
11
ฟรานซิส ร็อคโค เพรสเทีย

Francis Rocco Prestia (ฟรานซิส ร็อคโค เพรสเทีย) 
ตำนานที่ยังมีชีวิต เดอะคิงส์ ไม่มีผู้ใดอีกแล้ว ….เป็นคำให้เกียรติอันน่าเคารพทั้งหลาย แต่กระนั้นก็เป็นที่สมควรแล้ว
Francis Rocco Prestia เริ่มมีชื่อเสียงครั้งแรกในช่วงกลางถึงปลายยุค 60 ในฐานะเบื้องหลังเสียงที่น่าดึงดูดใจและเป็นมือเบสคนแรก, คนปัจจุบันของ soul funk horn band นามว่า “Tower Of Power”
Rocco เป็นมือเบสคนหนึ่งที่สามารถทำให้กฎของเบสในฐานะเครื่องดนตรีชิ้นหนึ่ง กฎของมือเบสในฐานะนักดนตรีคนหนึ่งเป็นได้มากกว่าการอยู่กับ root ของบทเพลง สำหรับผู้ฟังแล้ว เบสคือเสียงที่ได้ยินเป็นบางโอกาสในเบื้องหลังของอัลบั้มยอดเยี่ยมเท่านั้น Jerry Scheff, มือเบส Elvis Presley, Paul McCartney แห่ง Beatles, Donald "Duck" Dunn และ James Jamerson ได้รับการยอมรับว่าเป็น "มือเบสแห่งยุค" มือเบสยุคเก่าทั้งหมดนี้คือหัวขบวนของความก้าวหน้าสำหรับเหล่ามือเบสทั้งหลาย
ครั้นแล้ว มือเบสผู้หนึ่งจาก Oakland, California ก็ได้สร้างกฎและขอบเขตขึ้นมาใหม่ในวงด้วย 16th note percussive ที่รวดเร็ว ผสมกับเทคนิคที่เป็นเอกลักษณ์ของการเล่นโน้ตต่างๆแบบอุดสาย ได้ปลดแอกขีดความสามารถของเบสในฐานะเครื่องดนตรีชิ้นหนึ่งและใบอนุญาตที่สร้างสรรค์ของมือเบสผู้ที่จะเล่นมัน
ซาวด์เฉพาะตัวของ Rocco เกิดขึ้นมาได้โดยเทคนิคการใช้มือซ้ายอุดสายโดยอาศัยนิ้วชี้และกลางดีดโน้ตที่เลือกเล่น ซึ่งทำให้เกิดซาวด์ percussive ได้อย่างร้ายกาจเลยทีเดียว
Sixteenth notes (เขบ็ต 2 ชั้น) ของเขากับสไตล์กลองฟังกี๊ในแบบ David Garibaldi ได้สร้าง rhythm section ให้ขับเคลื่อน funky groove ในแบบฉบับของวงภายใต้ horn section ได้เป็นอย่างดีตั้งแต่อัลบั้มต้นยุค 1970 และเขาคือเจ้าพ่อและผู้คิดการเล่นแบบ “Finger-style Funk” เบสไลน์ของเขาในเพลงเช่น "What Is Hip?' ยังคงเป็นตำนานที่อยู่ในใจแฟนเพลงและนักดนตรีทั่วโลก
การปฏิวัติครั้งนี้ไม่เพียงเปิดทางใหม่ทางความคิดและการทดลองสำหรับนักดนตรีเท่านั้น แต่ยังทำให้มือเบสมีโอกาสสร้าง tempo และ groove เหนือระดับของดนตรีแนวต่างๆที่กำลังเล่น สไตล์ของ Rocco เปิดโอกาสให้มือเบสได้ไถลเข้าไปสู่ผู้ขับเคลื่อนของจังหวะ การเล่นเบสจึงเป็นเรื่องน่าท้าทายและสนุก
ตลอดการเล่นเบสที่มากกว่า 30 ปี การค้นหาที่สร้างสรรค์ของเขาอยู่ภายในการทำงานของวง Tower of Power เขาร่วมเล่นในอัลบั้มอื่นๆและออกทัวร์กับนักดนตรีอื่นๆเท่านั้น แต่ด้านอิทธิพลในการประยุกต์ใช้ในการเล่นเบสในดนตรี Rock, Jazz, Soul, Funk, Blues และ Hip Hop ก็ไม่มากไปกว่าการฟัง solo CD ของเขาที่ชื่อว่า "Everybody on the Bus" (โปรดิวซ์โดย Carmen Grillo ซึ่งมีนักดนตรีร่วมบันทึกเสียงได้แก่ 'Doc' Kupka, Jeff Tamelier, Chester Thompson, Bruce Conte และ David Garibaldi) หรืออัลบั้มอีกเป็นโหลของวง Tower of Power อีกแล้ว
นอกจากนั้นเขาก็มีวิดีโอการสอนที่ชื่อว่า "Fingerstyle Funk" ซึ่งเป็นแหล่งความคิดที่ยอดเยี่ยมสำหรับมือเบสทั้งหลายและคอนเสริ์ต Bass Day 98 อีกด้วย
สมเด็จพระเจ้าเฟรเดอริกที่ 8 แห่งเดนมาร์ก

สมเด็จพระเจ้าเฟรเดอริกที่ 8 เป็นพระมหากษัตริย์แห่งเดนมาร์ก พระราชโอรสพระองค์โตในพระเจ้าคริสเตียนที่ 9 แห่งเดนมาร์ก และสมเด็จพระราชินีลูอีเซอแห่งเดนมาร์ก สมเด็จพระเจ้าเฟรเดอริกที่ 8 เสด็จพระราชสมภพที่กรุงโคเปนเฮเกน ขณะนั้นพระราชมารดาทรงดำรงพระอิสริยยศเป็นพระรัชทายาทหญิงแห่งราชบัลลังก์ ในฐานะมกุฎราชกุมาร พระองค์ทรงเข้าร่วมสงครามใน ค.ศ. 1864 ระหว่างเดนมาร์กกับปรัสเซียและออสเตรีย ระหว่างนั้นได้ทรงสำเร็จราชการแทนพระราชบิดา พระองค์เสด็จขึ้นทรงราชย์ในเดือนมกราคม ค.ศ. 1906 ทรงเป็นสมเด็จพระราชมาตุลาธิราช (ลุงฝ่ายแม่) ใน นิโคลัสที่ 2 และ จอร์จที่ 5
คติพจน์ประจำรัชกาลของพระองค์คือ 
== อภิเษกสมรส ==
เมื่อวันที่ 28 กรกฎาคม ค.ศ. 1869 พระองค์อภิเษกสมรสกับ สมเด็จพระราชินีลูอีสแห่งเดนมาร์ก พระราชธิดาในพระเจ้าคาร์ลที่ 15 แห่งสวีเดน (ที่ 4 แห่งนอร์เวย์)
== พระราชโอรสพระราชธิดา ==
พระเจ้าคริสเตียนที่ 10 ขึ้นครองราชบัลลังก์ต่อจากพระราชบิดา
เจ้าฟ้าชายคาร์ล ต่อมาเสด็จขึ้นครองราชย์เป็นสมเด็จพระราชาธิบดีโฮกุนที่ 7 แห่งนอร์เวย์
ฟ้าหญิงหลุยส์
เจ้าฟ้าชายฮาโรลด์
เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์
เจ้าฟ้าหญิงไธรา
เจ้าฟ้าชายกุสตาฟ
เจ้าฟ้าหญิงแดกมาร์
บุคคลที่เกิดในปี พ.ศ. 2386
ฟรเดริค
บุคคลจากโคเปนเฮเกน
ราชวงศ์กลึคส์บวร์ค
มกุฎราชกุมารแห่งเดนมาร์ก
พระเจ้าเยออร์ยีโอสที่ 1 แห่งกรีซ

เยออร์ยีโอสที่ 1 (Γεώργιος A`, Geórgios I; 24 ธันวาคม ค.ศ. 1845 - 18 มีนาคม ค.ศ. 1913) เป็นพระมหากษัตริย์แห่งราชอาณาจักรกรีซ ตั้งแต่ 30 มีนาคม ค.ศ. 1863 จนกระทั่งถูกลอบปลงพระชนม์ ใน ค.ศ. 1913
โดยเป็นพระประมุขของราชวงศ์กรีกใหม่ ระยะเวลาการครองราชย์ 50 ปีของพระองค์ (ซึ่งถือว่ายาวนานที่สุดในประวัติศาสตร์กรีกยุคใหม่) อยู่ในช่วงการได้ดินแดนเพิ่มขึ้นและการพัฒนาทางการเมืองในฐานะที่ประเทศกรีซได้ตั้งตัวเองเป็นประเทศขึ้นในยุโรปช่วงก่อนสงครามโลก ทรงเป็นสมเด็จพระราชปิตุลาธิราช (อาฝ่ายพ่อ) ใน คริสเตียนที่ 10 แห่งเดนมาร์ก และ โฮกุนที่ 7 แห่งนอร์เวย์ และเป็นสมเด็จมาตุลาธิราช (ลุงและน้าฝ่ายแม่) ใน นิโคลัสที่ 2 แห่งรัสเซีย และ จอร์จที่ 5 แห่งสหราชอาณาจักร
== วัยเด็ก ==
เสด็จพระราชสมภพที่กรุงโคเปนเฮเกน เป็นพระราชโอรสพระองค์ที่ 2 ในเจ้าชายคริสทีอันแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค (ต่อมาขึ้นครองราชย์เป็น พระเจ้าคริสเตียนที่ 9) และเจ้าหญิงลูอีเซอแห่งเฮ็สเซิน-คัสเซิล ทรงพระนามว่า "วิลเฮ็ล์ม" (พระบรมอัยยิกาทั้งสองฝ่ายของพระองค์ทรงพระนามว่า วิลเฮ็ล์ม) ตราบจนกระทั่งเสด็จขึ้นครองราชบัลลังก์กรีก พระองค์เป็นพระราชอนุชาในสมเด็จพระเจ้าเฟรเดอริกที่ 8 แห่งเดนมาร์ก ทั้งยังเป็นพระเชษฐาธิราชใน สมเด็จพระราชินีอเล็กซานดราแห่งสหราชอาณาจักร และจักรพรรดินีมารีเยีย เฟโอโดรอฟนาแห่งรัสเซีย พระองค์เสด็จขึ้นครองราชบัลลังก์กรีกก่อนที่พระบิดาจะขึ้นครองราชบัลลังก์เดนมาร์กเสียอีก
== พระราชโอรสพระราชธิดา ==
พระองค์มีพระราชโอรสและธิดากับ โอลกา คอนสแตนตินอฟนาแห่งรัสเซีย ดังนี้
กอนสตันดีโนสที่ 1 (ค.ศ. 1868 – ค.ศ. 1923)
เจ้าชายเยออร์ยีโอส (ค.ศ. 1869 – ค.ศ. 1957)
เจ้าหญิงอเล็กซานดรา (ค.ศ. 1870 – ค.ศ. 1891)
เจ้าชายนิโคลัส (ค.ศ. 1872 – ค.ศ. 1938)
เจ้าหญิงมาเรีย (ค.ศ. 1876 – ค.ศ. 1940)
เจ้าหญิงออลกา (ค.ศ. 1881) สิ้นพระชนม์เมื่อพระชันษาได้เพียง 3 เดือน
เจ้าชายแอนดรูว์ (ค.ศ. 1882 – ค.ศ. 1944)
เจ้าชายคริสโตเฟอร์ (ค.ศ. 1888 – ค.ศ. 1940)
== หมายเหตุ ==
== อ้างอิง ==
เยออร์ยีโอสที่ 1
พระมหากษัตริย์ที่ถูกปลงพระชนม์
ราชวงศ์กลึคส์บวร์ค
ประมุขแห่งรัฐที่ถูกลอบสังหาร
เจ้าชายเดนมาร์ก
เจ้าชายแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค
ดีดีเย เดช็อง

ดีดีเย โกลด เดช็อง (Didier Claude Deschamps, ; เกิดวันที่ 15 ตุลาคม ค.ศ. 1968) เป็นอดีตนักฟุตบอลชาวฝรั่งเศส เขาเป็นกัปตันทีมชาติฝรั่งเศสชุดคว้าแชมป์ฟุตบอลโลก 1998 ที่ประเทศตัวเองและแชมป์ฟุตบอลชิงแชมป์แห่งชาติยุโรป 2000 ที่เนเธอร์แลนด์และเบลเยียมเป็นเจ้าภาพร่วมกัน หลังจากแขวนสตั๊ดแล้วเขาก็ยังคงทำงานอยู่ในแวดวงลูกหนังโดยรับงานเป็นผู้จัดการทีม อาทิเช่น มอนาโก ยูเวนตุส มาร์แซย์ ก่อนจะมาคุมทีมชาติฝรั่งเศสและทำให้ทีมชาติฝรั่งเศสสามารถชนะเลิศฟุตบอลโลก 2018 โดยเขาเป็นคนที่ 3 ในประวัติศาสตร์ที่สามารถชนะเลิศฟุตบอลโลกในฐานะผู้เล่นและผู้จัดการทีมชาติ
== อาชีพค้าแข้ง ==
เดช็องเริ่มต้นค้าแข้งของเขากับทีมอาวีรงบายอแน (Aviron Bayonnais) ทีมระดับสมัครเล่นในบ้านเกิดขณะที่เขากำลังเรียนอยู่ด้วย  ด้วยความสามารถของเขาก็ไปเข้าตาแมวมองของน็องต์ และได้เซ็นสัญญาเป็นนักเตะอาชีพครั้งแรกกับน็องต์ในเดือนเมษายน ค.ศ. 1983 (พ.ศ. 2526) แต่กว่าจะได้ลงเล่นก็นัดแรกก็ต้องรอถึงวันที่ 27 กันยายน ค.ศ. 1985
ในปี 1989 เขาย้ายไปเล่นกับทีมร่วมลีก คือ ออแล็งปิกเดอมาร์แซย์ แต่ปีต่อมาก็ย้ายทีมอีกครั้งไปร่วมทีมบอร์โด
==อ้างอิง==
==อ่านเพิ่ม==
==แหล่งข้อมูลอื่น==
Didier Deschamps at Premier League
นักฟุตบอลชาวฝรั่งเศส
นักฟุตบอลทีมชาติฝรั่งเศส
ผู้เล่นในชุดชนะเลิศฟุตบอลโลก
กัปตันในชุดชนะเลิศฟุตบอลโลก
ผู้จัดการทีมในชุดชนะเลิศฟุตบอลโลก
กัปตันในชุดชนะเลิศฟุตบอลชิงแชมป์แห่งชาติยุโรป
ผู้เล่นในชุดชนะเลิศฟุตบอลชิงแชมป์แห่งชาติยุโรป
ผู้เล่นในลาลิกา
ผู้เล่นในพรีเมียร์ลีก
ผู้เล่นในเซเรียอา
ผู้เล่นในลีกเอิง
ผู้เล่นสโมสรฟุตบอลเชลซี
ผู้จัดการทีมฟุตบอลชาวฝรั่งเศส
ผู้จัดการทีมสโมสรฟุตบอลยูเวนตุส
ผู้จัดการทีมฟุตบอลทีมชาติฝรั่งเศส
บุคคลจากจังหวัดปีเรเน-อัตล็องติก
ผู้เล่นในฟุตบอลโลก 1998
ผู้เล่นสโมสรฟุตบอลบาเลนเซีย
ฟีฟ่า 100
ผู้จัดการทีมอาแอ็ส มอนาโก
ผู้จัดการทีมฟุตบอลในฟุตบอลชิงแชมป์แห่งชาติยุโรป 2016
ผู้จัดการทีมฟุตบอลในฟุตบอลโลก 2014
ผู้จัดการทีมฟุตบอลในฟุตบอลโลก 2018
ผู้จัดการทีมฟุตบอลในฟุตบอลชิงแชมป์แห่งชาติยุโรป 2020
ผู้จัดการทีมฟุตบอลในฟุตบอลโลก 2022
ส.ค.ส.

ส.ค.ส. ย่อมาจาก ส่งความสุข เป็นบัตรอวยพรที่ส่งให้กันเนื่องในโอกาสวันขึ้นปีใหม่ สมัยก่อนชาวไทยนิยมส่งถึงกันเป็นจำนวนมาก ทำให้ในช่วงปีใหม่ไปรษณีย์จะมีภาระส่ง ส.ค.ส. จำนวนมาก แต่ปัจจุบันเริ่มมีการส่ง ส.ค.ส. อิเล็กทรอนิกส์บ้าง
ประวัติของ ส.ค.ส. เริ่มต้นขึ้นในช่วงคริสต์ศตวรรษที่ 15 ชาวเยอรมัน พบแม่พิมพ์แผ่นไม้ ทำเป็นภาพรูปบ้าน รูปพระเยซูในวัยเยาว์ พร้อมคำอวยพรว่า "Ein gut selig jar" หมายถึง "ปีที่ดีและมีสุข" ต่อมาชาวอังกฤษพัฒนารูปแบบ บัตรอวยพร ให้สวยงาม เพิ่มสีสันมากขึ้น
ส.ค.ส.แผ่นแรกของไทยเริ่มใน พ.ศ. 2409 หรือ ค.ศ. 1866  รัชสมัยพระบาทสมเด็จพระจอมเกล้าเจ้าอยู่หัว พระองค์โปรดให้ทำขึ้นเพื่อพระราชทานคณะทูตานุทูต ข้าราชบริพาร และมิตรสหายชาวต่างประเทศ เนื่องในวาระวันขึ้นปีใหม่สากล เมื่อวันจันทร์ที่ 1 มกราคม พ.ศ. 2409 ตามที่ปรากฏอยู่ในหนังสือพิมพ์ เดอะ บางกอก รีคอร์ดเดอร์ ของหมอบรัดเลย์ ฉบับวันที่ 13 มกราคม พ.ศ. 2409
ในระยะแรก ลักษณะ ส.ค.ส. ขนาดเล็กเท่านามบัตรปรากฏเฉพาะชื่อ ผู้ส่ง ตำแหน่ง และปีพ.ศ. เท่านั้น ตัวอักษร มีทั้งตัวพิมพ์ เขียนด้วยลายมือ
ยุคต่อมามีขนาดใหญ่ขึ้นเท่าโปสต์การ์ด หรืออาจใหญ่กว่า เป็นภาพวาดสีน้ำ มีสีสัน ลวดลายงดงาม ส่วนใหญ่เป็นภาพดอกไม้ ผลไม้ และสัตว์
ส่วนคำอวยพร มีทั้งเป็นร้อยแก้ว ร้อยกรอง ใช้คำที่แปลกออกไปจากปัจจุบันบ้าง เช่นคำว่า "ศุข" แทนคำว่า "สุข" คำว่า "รฤก" แทนคำว่า "ระลึก" และใช้คำว่า "ถ.ค.ส." เพื่อ "ถวายความสุข" แด่พระมหากษัตริย์ เป็นต้น
นอกจากส.ค.ส. อวยพรวันปีใหม่ไทย ยังปรากฏบัตรอวยพรเนื่องในวันตรุษฝรั่ง วันที่ 25 ธันวาคม หรือ วันคริสต์มาส และวันขึ้นปีใหม่สากล 1 มกราคม
นับแต่ปี พ.ศ. 2530 พระบาทสมเด็จพระปรมินทรมหาภูมิพลอดุลยเดชจะทรงมอบ ส.ค.ส. พระราชทานให้แก่ปวงชนชาวไทย เมื่อสมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จขึ้นทรงราชย์ ก็พระราชทาน ส.ค.ส. เช่นเดียวกับในรัชสมัยของรัชกาลที่ 9 เพียงแต่ ส.ค.ส. จะแปลงเป็นบัตรอวยพร
==อ้างอิง==
==แหล่งข้อมูลอื่น==
การสื่อสาร
ไปรษณีย์
ผลิตภัณฑ์กระดาษ
การฉลองปีใหม่
รูปสิบสองเหลี่ยม

ในทางเรขาคณิต รูปสิบสองเหลี่ยม (dodecagon) คือ รูปหลายเหลี่ยมที่มี 12 ด้าน และมี 12 มุม
รูปสิบสองเหลี่ยมปกติ หรือ รูปสิบสองเหลี่ยมด้านเท่า' นั้นมีมุมภายในมุมละ 150° ส่วนพื้นที่ของรูปสิบสองเหลี่ยมด้านเท่า ที่มีความยาวด้าน a'' เท่ากับ
A = 3 a^2 \cot \frac{\pi}{12} = 3 a^2 \left ( 2+\sqrt{3} \right) \simeq 11.1962 a^2
== การสร้างรูปสิบสองเหลี่ยม ==
รูปสิบสองเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบสองเหลี่ยม 23 ขั้นตอน

12
รูปสิบสามเหลี่ยม

ในทางเรขาคณิต รูปสิบสามเหลี่ยม (triskaidecagon) คือ รูปหลายเหลี่ยมที่มี 13 ด้าน และมี 13 มุม
รูปสิบสามเหลี่ยมปกติ หรือ รูปสิบสามเหลี่ยมด้านเท่า' นั้นมีมุมภายในมุมละ 152.308° ส่วนพื้นที่ของรูปสิบสามเหลี่ยมด้านเท่า ที่มีความยาวด้าน a'' เท่ากับ
A = \frac{13}{4}a^2 \cot \frac{\pi}{13} \simeq 13.1858 a^2.
13
รูปสิบเก้าเหลี่ยม

ในทางเรขาคณิต รูปสิบเก้าเหลี่ยม (enneadecagon) คือ รูปหลายเหลี่ยมที่มี 19 ด้าน และมี 19 มุม
รูปสิบเก้าเหลี่ยมปกติ หรือ รูปสิบเก้าเหลี่ยมด้านเท่า' นั้นมีมุมภายในมุมละ 161.052° ส่วนพื้นที่ของรูปสิบเก้าเหลี่ยมด้านเท่า ที่มีความยาวด้าน a เท่ากับ
A = \frac{19}{4}a^2 \cot \frac{\pi}{19} \simeq 28.4652 a^2
รัศมีของวงกลมล้อมของรูปสิบเก้าเหลี่ยมปกติ ที่มีความยาวด้าน  a'' เท่ากับ
 R=\frac{a}{2} \csc \frac {180}{19} (มุมวัดเป็นองศา)
19
รูปยี่สิบเหลี่ยม

ในทางเรขาคณิต รูปยี่สิบเหลี่ยม (icosagon) คือ รูปหลายเหลี่ยมที่มี 20 ด้าน และมี 20 มุม
รูปยี่สิบเหลี่ยมปกติ หรือ รูปยี่สิบเหลี่ยมด้านเท่า' นั้นมีมุมภายในมุมละ 162° ส่วนพื้นที่ของรูปยี่สิบเหลี่ยมด้านเท่า ที่มีความยาวด้าน a'' เท่ากับ
A = 5a^2 \cot \frac{\pi}{20} \simeq 31.5688 a^2
Regular Icosagon Inscribed in a Circle.gifการเขียนรูปยี่สิบเหลี่ยมแบบปกติ
20
อลิเซีย ซิลเวอร์สโตน

อลิเซีย ซิลเวอร์สโตน (Alicia Silverstone)  เกิดเมื่อวันที่  4 ตุลาคม พ.ศ. 2519 (ค.ศ. 1976) ที่ซานฟรานซิสโก รัฐแคลิฟอร์เนีย สหรัฐอเมริกา
เริ่มต้นวงการการแสดงในวงการโทรทัศน์ของอเมริกา เป็นที่รู้จักจากการแสดงในมิวสิกวิดีโอของแอโรสมิธ ในเพลงเครซีและไครอินร่วมกับลิฟ เทเลอร์ จนเป็นที่รู้จัก และยังได้แสดงในภาพยนตร์ของฮอลลีวูดหลายเรื่องได้แก่เรื่อง Clueless ในปี พ.ศ. 2538 (ค.ศ. 1995) และภาพยนตร์เรื่องอื่น ๆ เช่น Hideaway พ.ศ. 2538 (ค.ศ. 1995)  Batman & Robin พ.ศ. 2540 (ค.ศ. 1997) Blast from the Past พ.ศ. 2541 (ค.ศ. 1998)  Love's Labour's Lost พ.ศ. 2542 (ค.ศ. 1999) เป็นต้น
นักแสดงอเมริกัน
ชาวอเมริกันเชื้อสายอังกฤษ
ชาวอเมริกันเชื้อสายยิว
ชาวอเมริกันเชื้อสายสกอตแลนด์
บุคคลจากซานฟรานซิสโก
รูปสามสิบเหลี่ยม

ในทางเรขาคณิต รูปสามสิบเหลี่ยม (อังกฤษ tricontagon) คือ รูปหลายเหลี่ยมที่มี 30 ด้าน และมี 30 มุม
รูปสามสิบเหลี่ยมปกติ หรือ รูปสามสิบเหลี่ยมด้านเท่า' นั้นมีมุมภายในมุมละ 168° ส่วนพื้นที่ของรูปสามสิบเหลี่ยมด้านเท่า ที่มีความยาวด้าน a'' เท่ากับ
A = \frac{15}{2}a^2 \cot \frac{\pi}{30} \simeq 71.3577 a^2
30
รูปห้าสิบเหลี่ยม

ในทางเรขาคณิต รูปห้าสิบเหลี่ยม (อังกฤษ pentacontagon) คือ รูปหลายเหลี่ยมที่มี 50 ด้าน และมี 50 มุม
รูปห้าสิบเหลี่ยมปกติ หรือ รูปห้าสิบเหลี่ยมด้านเท่า' นั้นมีมุมภายในมุมละ 172.8° ส่วนพื้นที่ของรูปห้าสิบเหลี่ยมด้านเท่า ที่มีความยาวด้าน a'' เท่ากับ
A = \frac{25}{2}a^2 \cot \frac{\pi}{50} \simeq 198.682 a^2
50
รูปสิบสี่เหลี่ยม

ในทางเรขาคณิต รูปสิบสี่เหลี่ยม (อังกฤษ tetradecagon) คือ รูปหลายเหลี่ยมที่มี 14 ด้าน และมี 14 มุม
รูปสิบสี่เหลี่ยมปกติ หรือ รูปสิบสี่เหลี่ยมด้านเท่า''' นั้นมีมุมภายในมุมละ 154.286°
14
รูปสิบแปดเหลี่ยม

ในทางเรขาคณิต รูปสิบแปดเหลี่ยม (อังกฤษ octadecagon) คือ รูปหลายเหลี่ยมที่มี 18 ด้าน และมี 18 มุม
รูปสิบแปดเหลี่ยมปกติ หรือ รูปสิบแปดเหลี่ยมด้านเท่า''' นั้นมีมุมภายในมุมละ 160°
18